31991L0334
L 184/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 6 юни 1991 година
за изменение на Директива 82/475/ЕИО относно определяне на категориите съставки, които могат да бъдат използвани за етикетирането на комбинирани храни за домашни любимци
(91/334/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската икономическа общност,
като взе предвид Директива 79/373/ЕИО на Съвета от 2 април 1979 г. относно търговията с комбинирани фуражи (1), последно изменена с Директива 90/44/ЕИО (2), и по-специално член 10 от нея,
като има предвид, че по отношение на етикетирането целта на Директива 79/373/ЕИО е да осигури обективна и точна информация по отношение на състава и употребата на фуражите;
като има предвид, че декларирането на съставките във фуражите в определени случаи представлява важна информация;
като има предвид, че се доказа необходимостта да се създадат категории за улесняване групирането на няколко съставки в едно наименование;
като има предвид, че се изискват специални разпоредби за етикетирането на комбинираните храни за домашни любимци, за да се вземе предвид специалния характер на този вид фуражи;
като има предвид, че Директива 90/44/ЕИО изменя основните разпоредби по отношение етикетирането на комбинираните фуражи; като има предвид, че е необходимо да се адаптира Директива 82/475/ЕИО на Комисията (3),
като има предвид, че мерките, предвидени в настоящата директива, са в съответствие със становището на Постоянния комитет по храните за животни,
ПРИЕ НАСТОЯЩАТА ДИРЕКТИВА:
Член 1
Член 1 от Директива 82/475/ЕИО се заменя със следния текст:
„Член 1
Когато в съответствие с член 5в, параграф 3 от Директива 79/373/ЕИО изписването на специфичното наименование на дадена съставка може да бъде заменено с наименованието на категорията, към която дадената съставка принадлежи, като само категориите, изброени в приложението към настоящата директива, могат да се посочват върху опаковката, контейнера или етикета на комбинираните храни за домашни любимци.“
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 22 януари 1992 г. Те незабавно уведомяват Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Адресати на настоящата директива са държавите-членки.
Съставено в Брюксел на 6 юни 1991 година.